Strulių liepa

Strulių liepa – išskirtinė liepa, botaninis gamtos paveldo objektas. Auga Skuodo seniūnijoje, Kulų II kaime (Luknių g. 11), 400 m į šiaurės vakarus nuo kelio , pusiaukelėje tarp Skuodo ir Luknių. Pasiekiama vieškeliu, iš kairės pravažiavus vienkiemį, už kurio driekiasi dirbami laukai. 

Liepa paskelbta Skuodo rajono savivaldybės saugomu medžiu 2019 m. Nurodoma rūšis –  mažalapė liepa (Tilia cordata Mill.), medžio aukštis nenurodomas, kamieno apimtis 3,51 m. 

Šios liepos augimo vieta žymi buvusį Strulių vienkiemį (ūkį). Anksčiai tai buvusi gana didelė sodyba. Iki sovietmečiu vykdytos melioracijos čia dar buvo likę trobesių pamatų, didelis sodas, du tvenkiniai, perskirti kelių metrų sausumos juosta. Po melioracijos čia išliko liepa.

Šaltiniai 

Lietuvos gamtos paveldo objektai
Skuodo rajono paveldas